uitentuis: Kyk hierdie dingetjie
Met die somer wat nou nader kom begin die straatkatte van Abu Dhabi suffer. En hier is straatkatte .... Ongelukkig is dit een van die dinge wat die mense hier nie weet nie en dit is hoe om met diere (behalwe waarskynlik kamele, bokke en perde) te werk nie. Ek onthou nadat ons hier gekom het, hoe vreeslik dit vir ons was om te sien hoe die kinders katte met stokke slaan en rondjaag en hoe ontsteld ek was elke keer as ek 'n dooie baba katjie in die straat gesien het. Omdat hulle nie sterk is op diere nie is hier honderde straatkatte wat self 'n bestaan moet maak en in die hitte kry hulle maar swaar. Die meeste van die katte is baie sieklik en maak staat op Westerlinge se "sagte" harte. Maar al kry die katte swaar is daar gereeld klein baba katjies wat gebore word en 'n mamma kat wat iewers 'n koel plekke probeer kry om haar kinders groot te maak. Hier is 'n Feline Friends wat probeer om van die katjies huis te kry maar dis onmoontlik om voor te bly. Ek self is dol oor diere en het twee van my siamese destyds saamgebring van SA af maar het nog nooit self een van die "straatkatte" in huis" geneem nie.
Een so 'n persoon wat al vir 'n paar sulke "katjies" ma gespeel het is Vicky Sloan. Eergister het sy, Greg en Crispin gou hier ingeloer en my voorgestel aan die nuwe baba in hulle huis. Ek het nooit eers gevra wat die dingetjie se naam is nie, maar kyk net hoe oulik.....
Vicky hulle het die dingetjie in die straatgekry toe hulle treklorrie oppad Al Ain toe is. Natuurlik kon hulle die dingetjie nie net los nie en gelukkig vir die katjie eindig hy by hulle op. Hy is seker so 3 wekies oud en kry al om die ure bottel by ma Vicky en lyk beslis soos een van die gesondste straatkatjies wat ek al gesien het. (Wat voer jy hom Vicky?)
William hou hom vas na sy bottel en hy raak omtrent weg in sy hande.
Ja Nee hierdie is een van die min gelukkiges hierdie somer. Laat weet vir ons hoe dit met hom gaan Greg en Vicky en sterkte met die nuwe huis, dorp, skool en goeters. Ek wag vir julle blogblad ....
Posted by Sandra at Thursday, April 12, 2007
Labels: katte, Sloans, William
This is one of the cutest kittens ever! I wish i had one bt BAGIRA still has alot of "life" in her.